cyanic-selkie/wikianc huggingface dataset:
வெள்ளீயம்(II) ஆக்சைடு
வினைகள்
வெள்ளீயம்(II) ஆக்சைடு காற்றில் மங்கலான பச்சை நிற சுவாலையுடன் எரிந்து வெள்ளீயம் டையாக்சைடு (SnO2) உருவாகிறது. மந்த வாயுச் சூழலில் வெள்ளீயம்(II) ஆக்சைடு சூடுபடுத்தப்பட்டால் விகிதச்சமநிலையின்மை தோன்றி முதலில் வெள்ளீயம் உலோகமும் Sn3O4 சேர்மமும் உருவாகின்றன. இது மேலும் வினைபுரிந்து சிடானிக் ஆக்சைடும் வெள்ளீயம் உலோகமும் உருவாகின்றன வெள்ளீயம்(II) ஆக்சைடு சேர்மம் ஈரியல்பு நிலை கொண்ட சேர்மமாகும். வலிமையான அமிலங்களில் இது கரைந்து வெள்ளீயம்(II) உப்புகளைக் கொடுக்கிறது. இதேபோல வலிமையான காரங்களுடன் வினைபுரிந்து Sn(OH)3− அயனிகளைக் கொண்ட சிடானைட்டுகளைக் கொடுக்கிறது. வலிமையான அமிலக் கரைசல்களில் கரையும்போது Sn(OH2)32+ மற்றும் Sn(OH)(OH2)2+ அயனிகளைக் கொண்ட அணைவுச் சேர்மங்கள் உருவாகின்றன, இதேபோல வலிமை குறைந்த அமிலக் கரைசல்களில் கரைந்து Sn3(OH)42+ அயனிகளைக் கொண்ட அணைவுச் சேர்மங்கள் உருவாகின்றன.
K2Sn2O3, K2SnO2 போன்ற நீரற்ற சிடானைட்டுகளும் அறியப்படுகின்றன. SnO ஓர் ஒடுக்கும் முகவரும் ஆகும். தாமிரம்(I) சேர்மங்களை தாமிர ரூபி கண்ணாடி தயாரிப்பில் இது உலோகக் தொகுதிகளாக குறைக்கிறது.
கட்டமைப்பு
கருப்பு நிற α-SnO நாற்கோண PbO அடுக்கு கட்டமைப்பை ஏற்கிறது. இதில் நான்கு ஒருங்கிணைவுகள் கொண்ட சதுர கூர்நுனிக் கோபுர வெள்ளீய அணுக்கள் உள்ளன. அரியவகை ரோமார்கைட்டு என்ற கனிமத்தில் இவ்வடிவம் இயற்கையில் காணப்படுகிறது.
சமச்சீரற்ற தன்மை பொதுவாக சுறுசுறுப்பான செயலில் உள்ள தனி இணை எலக்ட்ரானுக்கு வெறுமனே கூறப்படுகிறது; இருப்பினும், எலக்ட்ரான் அடர்த்தி கணக்கீடுகள் Sn (5s) மற்றும் O (2p) சுற்றுப்பாதைகளின் பிணைப்பெதிர் தொடர்பு காரணமாகவே இச்சமச்சீரற்ற தன்மை ஏற்படுகிறது என்பதைக் காட்டுகிறது. விகிதச்சமமின்மையும் SnO சேர்மத்தில் அறியப்படுகிறது. 2.5eV மற்றும் 3eV என்ற அளவுகளுக்கு இடைப்பட்ட மின்னாற்றல் இடைவெளியும் இதில் அறியப்படுகிறது.
பயன்கள்
மற்ற மூவிணைதிற வெள்ளீயம் சேர்மங்களை அல்லது உப்புகளை தயாரிப்பதற்கான முன்னோடிச் சேர்மமாக சிடானசு ஆக்சைடு பெரிதும் பயன்படுகிறது. இதுவொரு ஒடுக்கும் முகவராகவும் ரூபி கண்ணாடிகள் உருவாக்கத்தில் பயன்படுகிறது. . எசுத்தராக்கல் வினையிலும் இது ஒரு வினையூக்கியாக சிறிய பயன்பாட்டைக் கொண்டுள்ளது. பீங்கான் வடிவத்தில் உள்ள சீரியம்(III) ஆக்சைடுடன் வெள்ளீயம்(II) ஆக்சைடு (SnO) சேர்த்து புற ஊதா ஒளியுடன் ஒளிர்தலுக்கு பயன்படுத்தப்படுகிறது.
மேற்கோள்கள்
பகுப்பு:ஆக்சைடுகள் பகுப்பு:வெள்ளீய சேர்மங்கள் பகுப்பு:ஈரியல்பு சேர்மங்கள் பகுப்பு:ஒடுக்கிகள்
தயிர் சாதம்
தயிர்சாதம் அல்லது தயிர் சோறு (Curd rice, கன்னடம்: ಮೊಸರು-ಅನ್ನ (மசரு அண்ணா), పెరుగు అన్నం (பெருகு அண்ணம்), Malayalam: Thayiru) என்பது ஒரு இந்திய உணவு ஆகும். இது தமிழ்நாடு, கர்நாடகா, தெலுங்கானா, ஆந்திரப் பிரதேசம் ஆகிய மாநிலங்களில் மிகவும் பிரபலமாக உள்ளது. தனியான உணவாகவும், அல்லது மதிய உணவின் போது சாம்பார் சாதம், ரசம் சாதம் தயிர் சாதம், என்ற வரிசையிலும் வகை வகையாக உண்ணலாம்.
தமிழ்நாட்டு வைணவத்திருத்தளங்களில் தயிர் சாதம் தயிரண்ணம் என்ற பெயரில் பிரசாதமாக வழங்கப்படுவது வழக்கம். = செய்முறை = பச்சரிசிசாதம் செய்து அதனுடன் தயிரை கலந்தால் எளிய தயிர் சாதம் தயார். எனினும் தயிர்சாததில் சீரகம். சிறிதளவு உப்பு, நறுக்கிய வெங்காயம் கொத்துமல்லி இலை, மோர் மிளகாய் போன்ற மசாலா வகைகளையும் கலந்து பயன்படுத்தலாம்.
பரிமாறுதல்
தயிர்சாதம் தனியாக உண்ணும் போதுவழக்கமாக ஊறுகாய், அப்பளம், முறுக்கு, காராபூந்தி ஆகியவற்றுள் ஏதாவதொன்றை தொட்டு உண்பர். சில பகுதிகளில் சூடான குழைத்த சாததுடன் தயிர் கலந்து தாளித்து (கடுகு, பெருங்காயம் சின்ன வெங்காயம் சேர்த்து எண்ணெயில் பொரித்தெடுத்தல்) திராட்சை அல்லது மாதுளை முத்துக்கள் கலந்து பரிமாறலாம்.
சான்றுகள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:தென்னிந்திய சமையல்
இட்டர்பியம்(III) புளோரைடு
இட்டர்பியம்(III) புளோரைடு ( Ytterbium(III) fluoride) என்பது YbF3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இது இட்டர்பியம் முக்குளோரைடு என்றும் அழைக்கப்படுகிறது.
மேற்கோள்கள்
பகுப்பு:புளோரைடுகள் பகுப்பு:உலோக ஆலைடுகள் பகுப்பு:இட்டர்பியம் சேர்மங்கள் பகுப்பு:இட்டெர்பியம் சேர்மங்கள்
இலங்கைச் சுண்டங்கோழி
இலங்கைச் சுண்டங்கோழி (Sri Lanka spurfowl)(கேலோபெர்டிக்சு பைகால்கேராடா) என்பது இலங்கையின் அடர்ந்த மழைக்காடுகளில் காணப்படும் பெசன்ட் குடும்பத்தைச் சேர்ந்தது. இலங்கையில் அகணிய உயிரியாகக் காணப்படும் இந்த பறவை கபன் குக்குலா (හබන් කුකුලා) என்று சிங்களத்தில் அழைக்கப்படுகிறது.
விளக்கம்
இலங்கைச் சுண்டங்கோழி மிகவும் இரகசியமான பறவையாகும். இதனுடைய சிறிய அளவு காரணமாக அடர்ந்த அடிமரங்கள் வழியாக நழுவுவதால் இதனைப் பார்ப்பது கடினம். பெரும்பாலும் இதன் இருப்புக்கான ஒரே அறிகுறி இதன் தனித்துவமான அழைப்பு ஓசை ஆகும். இது மூன்று எழுத்துக்கள் கொண்ட சீட்டில்களைக் கொண்டுள்ளது. கித்துள்கலை மற்றும் சிங்கராஜாக் காடு ஆகிய இடங்கள் இப்பறவையைப் பார்க்கும் வாய்ப்புள்ள இடங்கள்.
இந்த சுண்டங்கோழி காலோபெர்டிக்சு பேரினத்தைச் சேர்ந்த மூன்று வகையான பறவைகளில் ஒன்றாகும். இது ஒரு தரையில் கூடு கட்டும் பறவை. இது ஒரு தடவை 2 முதல் 5 முட்டைகளை இடும்.
உயிரியல்
இலங்கைச் சுண்டங்கோழி ~ 37 செ.மீ. நீளமுள்ள பறவை. இருபாலருக்கும் பழுப்பு நிற மேற்பகுதி, இறக்கைகள் மற்றும் வால் உள்ளது.
ஆண்களுக்குத் தெளிவான கருஞ்சிவப்பு சிவப்பு கால்கள் மற்றும் வெற்று முக தோல் மற்றும் தலை வரை நீட்டிக்கப்படும் கருப்பு மற்றும் வெள்ளை முதுகு இறகுகள் கொண்டுள்ளன. செபியா இறக்கைகள் மற்றும் மேல் முதுகில் விரிவான வெள்ளை கண்புள்ளியுடன் உள்ளது.
இரு பாலினத்தினதும் கால்களில், கணுக்கால் எலும்புகள் முடிகளைக் கொண்டுள்ளன. இவை குறிப்பிட்ட பெயரை உருவாக்குகின்றன. பெண் கசுகொட்டை அடிப்பகுதி மற்றும் வெற்று பழுப்பு நிற முதுகு மற்றும் இறக்கைகளைக் கொண்டுள்ளன. இது ஆணைக் காட்டிலும் மிக முக்கியமாக முகட்டுடன் காணப்படும்.
கலாச்சாரத்தில்
இலங்கைச் சுண்டங்கோழியின் படம் ஒரு ரூபாய் இலங்கை அஞ்சல் முத்திரையில் அச்சிடப்பட்டுள்ளது.
வெளி இணைப்புகள்
பகுப்பு:கோழி இனங்கள்
ஜெ. தேவிகா
'''முனைவர் ஜெ. தேவிகா''' (J. Devika முழு பெயர் ஜெயக்குமாரி தேவிகா) ஒரு மலையாள வரலாற்றாசிரியர், பெண்ணியவாதி, சமூக விமர்சகர் மற்றும் கேரளாவைச் சேர்ந்த கல்வியாளர் ஆவார். இவர் தற்போது திருவனந்தபுரத்தில் உள்ள மேம்பாட்டு ஆய்வு மையத்தில் பேராசிரியராகவும் ஆராய்ச்சியாளராகவும் உள்ளார். ஆரம்பகால கேரள சமூகத்தில் பாலின உறவுகள் குறித்த பல புத்தகங்கள் மற்றும் கட்டுரைகளை அவர் எழுதியுள்ளார். இவர் இருமொழிகளில் எழுத்துப் பணிகளை மேற்கொள்கிறார். மலையாளம் மற்றும் ஆங்கிலம் மொழிகளில் புனைகதை மற்றும் புனைகதை அல்லாத புத்தகங்களை மொழிபெயர்த்தார். இவர் கேரளாவில் பாலினம், அரசியல், சமூக மற்றும் பொருளாதார முன்னேற்றங்களைக் குறிக்கும் வகையில் காஃபிலா, எக்கனாமிக், பொலிடிக்கல், தெ வயர் ஆகிய பதிப்பகங்களில் எழுதி வருகிறார்.
கல்வி
தேவிகா, வரலாற்று ஆய்வுகள் குறித்து புது தில்லியில் உள்ள ஜவகர்லால் நேரு பல்கலைக்கழகத்தில் முதுகலைப் பட்டம் பெற்றார். மகாத்மா காந்தி பல்கலைக்கழகம், கோட்டயத்தில் முனைவர் பட்டம் பெற்றார்.
படைப்புகள்
தேவிகாவின் ஆரம்பகால ஆராய்ச்சி, கேரளாவில் இருபதாம் நூற்றாண்டின் தொடக்கத்தில் சமூகம் மற்றும் சமூக மாற்றத்தை விவரிக்கும் மொழியாக நவீன இருமம் பாலினம் தோன்றியதைப் பற்றியதாக இருந்தது. கேரளாவில் முதல் தலைமுறை பெண்ணியவாதிகள் எழுதிய எழுத்துக்களின் மொழிபெயர்ப்புகளையும் அவர் வெளியிட்டார் .இவரது பிற்கால ஆராய்ச்சியில், தேவிகா சமகால அரசியல் மற்றும் சமூக பிரச்சினைகளை ஒரு வரலாற்று கண்ணோட்டத்தின் மூலம் ஆராய்கிறார்.இவரது பிற்கால புத்தகங்கள் இருபதாம் நூற்றாண்டு கேரளாவில் பாலினம் மற்றும் அரசியல்ஆகியவற்றைப் பற்றியதாக உள்ளது..
ஸ்திரீவதம் எனும் பெயரில் பெண்ணியக் கோட்பாட்டின் அறிமுகத்தை இவர் 2000 ஆம் ஆண்டில் வெளியிட்டார். குலஸ்திரீயும் சந்தப்பென்னும் உண்டாயாதெங்கினே? எனும் நூலில் பெண்ணியக் கண்ணோட்டத்தில் கேரள வரலாற்றினை தெரிவிக்கிறார். இவர் கேரளாவின் சமூக மற்றும் அரசியல் வரலாற்றைக் கண்டறிந்து அதனை சுவாரஸ்யமான உட்பார்வைகளை தனது படைப்புகளில் வழங்குகிறார். உதாரணமாக, கேரளாவில் புடவை ஆடைக் குறியீடு மற்றும் வரதட்சணை ஆகியவை எவ்வாறு பரவியது என்பதை இவர் விளக்குகிறார்.
தேவிகா மலையாளத்திலிருந்து ஆங்கிலத்திற்கு பல புத்தகங்களை மொழிபெயர்த்திருக்கிறார். நளினி ஜமீலாவின் சுயசரிதை மற்றும் கெ.ஆர்.மீரா மற்றும் சாரா ஜோசப்பின் சிறுகதைகள் ஆகியன இவற்றில் குறிப்பிடத்தகுந்தன ஆகும். மேலும் இவர் பரவலாக அறியப்பட்ட கெ. ஆர். மீரா எழுதிய மலையாளப் புதினமான ஆரேசர் என்பதனை 2014 ஆம் ஆண்டில் ஹேங்வுமன் என்று ஆங்கிலத்தில் மொழிபெயர்த்தார். 2017 ஆம் ஆண்டில் அம்பிகசுதன் எழுதிய என்மகஜே எனும் புதினத்தினை ஆங்கிலத்தில் சுவர்கா என்ம் பெயரில் மொழிபெயர்த்தார்.
இவர் இந்தியாவின் பல மாநிலங்களிலும் மற்ற நாடுகளிலும் வெளியான கல்வி இதழ்களில் பல கட்டுரைகளை வெளியிட்டுள்ளார், உலகம் முழுவதும் பல சொற்பொழிவுகளை வழங்கினார் மற்றும் மலையாளம் மற்றும் ஆங்கிலத்தில் சமகால பிரச்சினைகள் குறித்தும் இவர் விரிவாக எழுதினார். தேவிகா மலையாளத்தில், சமகால பதிப்பகங்களில் விரிவாக எழுதுகிறார். இவர் குழந்தைகளுக்காகவும் எழுதியுள்ளார், இவருடைய படைப்பு கேரள சாஸ்திர சாகித்ய பரிஷத் மூலம் வெளியிடப்பட்டது
ஸ்வந்த்ரியவாதினி என்ற முதல் தலைமுறை மலையாள பெண்ணியவாதிகள் பற்றிய வலைத்தளமும் இவருக்கு உள்ளது.
சான்றுகள்
பகுப்பு:1968 பிறப்புகள் பகுப்பு:மலையாள நபர்கள் பகுப்பு:வாழும் நபர்கள் பகுப்பு:பெண்ணிய எழுத்தாளர்கள்
ராசிபாளையம்
இராசிபாளையம் கோவை மாவட்டத்தில் வளர்ந்து வரும் ஒரு புறநகர்ப்பகுதி ஆகும். இது இரண்டு ஊராட்சிகளை [ராசிபாளையம் மற்றும் அருகம்பாளையம்] உள்ளடக்கிய பகுதி ஆகும். இப்பகுதி மக்கள் தொகை 6,000.
கோவில்கள்
இங்கு சித்தி வினாயகர் கோவில் அத்தனூர் அம்மன் கோவில் உள்ளிட்ட 10 கோவில்கள் உள்ளன.
பள்ளிகள்
இவ்வூரில் ஒரு தொடக்கப்பள்ளியும் ஒரு உயர்நிலைப்பள்ளியும் உள்ளது.
அபூர்வி சண்டேலா
அபூர்வி சண்டேலா (Apurvi Singh Chandela) இந்தியாவைச் சேர்ந்த ஒரு துப்பாக்கி சுடும் வீராங்கனையாவார். 1993 ஆம் ஆண்டு சனவரி மாதம் 4 ஆம் தேதி இவர் பிறந்தார்.
அயோனிக்கா பால்
அயோனிக்கா பால் (Ayonika Paul) (பிறப்பு: 23 செப்டம்பர் 1992) ) ஓர் இந்தியக் குறிவைத்துச் சுடும் பெண் வல்லுனர், இவர் 10 மீ காற்றுத் துப்பாக்கி ந்கழ்வில் போட்டியிடுகிறார்.
அபூர்வி சண்டேலா
10 மீ காற்றழுத்த துப்பாக்கி சுடும் போட்டி நிகழ்வில் இந்தியாவின் சார்பாக இவர் போட்டியிட்டு வருகிறார். 2014 ஆம் ஆண்டு கிளாசுக்கோவில் நடைபெற்ற பொதுநலவாய விளையாட்டுகளில் தங்கப் பதக்கத்தை வென்றுள்ளார். 2019 ஆம் ஆண்டு பிப்ரவரியில் நடைபெற்ற உலகக்கோப்பை துப்பாக்கி சுடுதல் போட்டியில் 10 மீட்டர் காற்றழுத்தத் துப்பாக்கி சுடும் பிரிவில் வெற்றி பெற்று தங்கப் பதக்கம் வென்றார். 2016 ஆம் ஆண்டு இந்திய அரசு அபூர்விக்கு அர்ச்சுனா விருதை வழங்கி சிறப்பித்தது.
அயோனிக்கா பால்
மேற்கோள்கள்
பகுப்பு:வாழும் நபர்கள் பகுப்பு:1993 பிறப்புகள் பகுப்பு:இந்தியக் குறிவைத்துச் சுடுவோர்கள் பகுப்பு:இந்தியப் பெண்கள் பகுப்பு:Rio Olympic Editathon 2016
அபூர்வி சண்டேலா
வாழ்க்கைக் குறிப்பு
இராசத்தான் மாநிலத்தின் தலைநகரமான செய்ப்பூரில் அபூர்வி பிறந்தார். இவருடைய குடும்பம் விளையாட்டைப் பின்னணியாக கொண்ட ஒரு குடும்பமாகும். தாய் பிந்து சண்டேலா ஓர் கூடைப்பந்து வீராங்கனையாவார். தந்தை குல்தீப் சிங் சண்டேலா தீவிரமான விளையாட்டு ஆர்வம் கொண்டிருந்தார்.
விளையாட்டு பத்திரிகையாளராக வேண்டும் என்ற நம்பிக்கை கொண்டிருந்த அபூர்வி, 2008-ஆம் ஆண்டு பீகிங் ஒலிம்பிக்கில் இந்தியாவை சேர்ந்த அபினவ் பிந்த்ரா  தங்கப் பதக்கம் வென்றதைப்  பார்த்து ஈர்க்கப்பட்டு துப்பாக்கி சுடுதல் மீது ஆர்வம் கொண்டார். குடும்பத்தினர் உதவியுடன் பயிற்சிகள் மேற்கொள்ளத் தொடங்கினார்.
புற இணைப்புகள்
பகுப்பு:1993 பிறப்புகள் பகுப்பு:வாழும் நபர்கள் பகுப்பு:இந்திய விளையாட்டு வீரர்கள் பகுப்பு:பொதுநலவாய_விளையாட்டுக்களில்_தங்க_பதக்கம்_வென்ற_இந்தியர்கள்
இ. எம். பிராஸ்டர்
எட்வேர்டு மார்கன் பிராஸ்டர் (Edward Morgan Forster) (1 சனவரி 1879 - 7 சூன் 1970) இங்கிலாந்தைச் சார்ந்த புதினம், சிறுகதை மற்றும் கட்டுரை எழுத்தாளர். இவரது பல புதினங்கள், 20 ஆம் நூற்றாண்டின் ஆரம்பகால பிரித்தானிய சமுதாய மக்களிடையே உள்ள வகுப்புவாத பிரிவினைகள் மற்றும் போலித்தனம் பற்றி எழுதப்பட்டவை. குறிப்பிடும்படியான இவரது புதினங்கள்: ஒரு அறைப் பற்றிய பார்வை (1908) (A Room with a View), ஹோவார்ட்ஸ் முடிவு (Howards End) (1910) மற்றும் இந்தியாவிற்கு ஒரு பாதை (A Passage to India) (1924). இந்தப் புதினங்கள் மூலம் பிராஸ்டர் பெரும் புகழ் பெற்றார். மேலும் இலக்கியத்திற்கான நோபல் பரிசுக்கு 16 பல்வேறு ஆண்டுகளில் பரிந்துரைக்கப்பட்டார்.
ஆரம்ப வருடங்கள்
பிராஸ்டர் ஒரு ஆங்கிலோ-ஐரிஸ் மற்றும் வேல்ஸ் இனத்தைச் சேர்ந்த பெற்றோருக்கு, 6, மெல்கோம்பி, டோர்செட் சதுக்கம், லண்டன் NW1 என்ற இடத்தில் பிறந்தார். அலிசா கிளாரா மற்றும் எட்வேர்டு மார்கன் லிவீலின் பிராஸ்டர் ஆகியோரின் ஒரே மகன். இவரது தந்தை ஒரு கட்டிட கலைஞர். அதிகாரப்பூர்வ பெயர் ஹென்றி மார்கன் பிராஸ்டர். திருச்சபையில் இவருக்கு பெயரிடும் போது எட்வேர்டு மார்கன் பிராஸ்டர் என்று பெயரிட்டனர். அதனால் தந்தை பெயரோடு குழப்பாமல் இருக்க அனைவரும் இவரை மார்கன் என்றே அழைத்தனர். இவரது தந்தை காச நோயால் 30 அக்டோபர் 1880 ஆம் ஆண்டில் மார்கனின் இரண்டாவது அகவையில் இறந்தார். 1883 ஆம் ஆண்டில் பிராஸ்டர் மற்றும் அவரது தாயார் ரூக்நெஸ்ட், ஸ்டீபனேஜ், ஹெர்ட்போர்டுசயருக்கு குடி பெயர்ந்தனர். இந்த வீடு, ஹோவார்ட்ஸ் முடிவு என்ற புதினத்தில் வரும் வீட்டின் மாதிரியாக இருந்தது. ஏனெனில் இங்கு தான் பிராஸ்டர் தன் முழு குழந்தைப் பருவத்தையும் செலவிட்டார்.
மேற்கோள்கள்
பகுப்பு:1879 பிறப்புகள் பகுப்பு:1970 இறப்புகள் பகுப்பு:ஆங்கில எழுத்தாளர்கள்
பேரணாம்பட்டு ஊராட்சி ஒன்றியம்
பேரணாம்பட்டு ஊராட்சி ஒன்றியம், இந்தியாவின் தமிழ்நாட்டின்   வேலூர் மாவட்டத்தில்  உள்ள இருபது  ஊராட்சி ஒன்றியங்களில்  ஒன்றாகும். வேலூர் வட்டத்தின், பேரணாம்பட்டு வட்டத்தில் உள்ள  பேரணாம்பட்டு ஊராட்சி ஒன்றியம் 51 ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம்  பேரணாம்பட்டில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, பேரணாம்பட்டு ஊராட்சி ஒன்றியத்தின் மொத்த மக்கள் தொகை 1,84,843  ஆகும். அதில் பட்டியல் சமூக மக்களின் தொகை 69,360  ஆக உள்ளது. பட்டியல் பழங்குடி மக்களின் தொகை 2,494 ஆக உள்ளது.
ஊராட்சி மன்றங்கள்
பேரணாம்பட்டு ஊராட்சி ஒன்றியத்தில் உள்ள 51 கிராம ஊராட்சி மன்றங்களின் விவரம்;
மேற்கோள்கள்
பகுப்பு: வேலூர் மாவட்ட ஊராட்சி ஒன்றியங்கள்
இட்ரியம்(III) பாசுபேட்டு
இட்ரியம்(III) பாசுபேட்டு (Yttrium phosphate) என்பது YPO4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இது இட்ரியத்தின் பாசுபேட்டு உப்பு ஆகும். இயற்கையில் இச்சேர்மம் செனோடைம் என்ற கனிமமாகக் கிடைக்கிறது.
மேற்கோள்கள்
பகுப்பு:பாசுபேட்டுகள் பகுப்பு:இட்ரியம் சேர்மங்கள்
பாதார்காண்டி சட்டமன்றத் தொகுதி
பாதார்காண்டி சட்டமன்றத் தொகுதி (Patharkandi Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது கரீம்கஞ்சு மக்களவைத் தொகுதியில் அடங்குகிறது.
விசயவாடா வானூர்தி நிலையம்
thumb|வானூர்தி நிலையத்திலுள்ள பெயர்ப்பலகை
விசயவாடா வானூர்தி நிலையம் (Vijayawada Airport,  ஆந்திரப் பிரதேசத் தலைநகர் வலயத்திற்கான பொதுத்துறை பன்னாட்டு வானூர்தி நிலையம்.   இந்த வானூர்தி நிலையம் விசயவாடா நகரின் கன்னாவரம் பகுதியில் அமைந்துள்ளது. இந்த வானூர்தி நிலையத்தை அடுத்து சென்னையையும் கொல்கத்தாவையும் இணைக்கும் இந்திய தேசிய நெடுஞ்சாலை 16  செல்கிறது.
வரலாறு
கன்னாவரத்தில் அமைந்திருந்த வான்களம் இரண்டாம் உலகப் போரின்போது படைத்துறையின் கீழ் இருந்தது; போர் முடிந்த பிறகு இது குடிசார் வானூர்தி நிலையமாக மாற்றப்பட்டது. இதனை ஏர் டெக்கான் வான்சேவை நிறுவனம்  முதலில் பயன்படுத்தியது. செப்டம்பர் 2003ஆம் ஆண்டில் விசயவாடாவிற்கும் ஐதராபாத்திற்கும் இடையே தினசரி சேவை துவங்கியது. 2011ஆம் ஆண்டு வரை இந்த வானூர்தி நிலையத்திலிருந்து நாளும் நான்கு பறப்புகளே இயக்கப்பட்டன; ஏர் டெக்கான்  நிறுவனத்தை கையகப்படுத்திய கிங்க்ஃபிஷர் ஏர்லைன்ஸ் இவற்றை இயக்கியது. 2011இல் தேசிய நிறுவனம் ஏர் இந்தியா, தனியார் வான்சேவை நிறுவனங்கள் ஸ்பைஸ் ஜெட், ஜெட் ஏர்வேஸ் இந்த வானூர்தி நிலையத்திற்கு நேரடி பறப்புகளை இயக்கின. வட்டார வான்சேவை நிறுவனமான ஏர் கோஸ்டா அக்டோபர் 2013இல் தனது இயக்கங்களைத் துவக்கியது. இந்த வான்சேவை நிறுவனத்தின் இயக்க மைய அச்சாக விசயவாடா விளங்கியது. ஆனால் ஏர் கோஸ்டா தனது இயக்கங்களை பெப்ரவரி 2017இல் நிறுத்திக் கொண்டது.இந்திய அரசு மே 5, 2017இல் இந்த வானூர்தி நிலையத்திற்கு பன்னாட்டுத் தகுதி அறிவித்தது; முறையாக குடியரசுத் தலைவரின் ஒப்புதல் ஆகத்து 1, 2017இல் பெறப்பபட்டது.
கட்டமைப்பும் வசதிகளும்
விசயவாடா வானூர்தி நிலையம் 537 acre பரப்பளவில் அமைந்துள்ளது; இதன் ஓடுபாதை 2286 m நீளமானது. இங்குள்ள 16 வானூர்தி நிறுத்தற்விடங்களில் ஐந்து ஏடிஆர் 72/பாம்பார்டியர் இக்யூ400 இரக அண்மைத்தொலைவு வானூர்திகளுக்கானவை; மற்றவற்றில் போயிங் 737/ஏர்பஸ் A320 இரக சேய்மைத் தொலைவு வானூர்திகள் நிறுத்தலாம்.
வளரும் பயணிகள் போக்குவரத்திற்கு சேவை புரியும் வண்ணம் புதிய முனையக் கட்டிடத்திற்கு அக்டோபர் 2015இல் அடிக்கல் நாட்டப்பட்டது. இந்தப் புதிய முனையம் 14 மாதங்களில் முனைப்பாகக் கட்டமைக்கப்பட்டுள்ளது. சனவரி 12, 2017இல் இது திறந்து வைக்கப்பட்டது. 135 கோடி ரூபாய் செலவில் கட்டப்பட்டுள்ள இந்த வளாகம் பன்னாட்டு முனையம் கட்டி முடிக்கும்வரை இடைப்பட்டக் கால முனையமாக விளங்கும்.
இட்ரியம்(III) ஆர்சனைடு
இட்ரியம்(III) ஆர்சனைடு (Yttrium(III) arsenide) என்பது YAs என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் கனசதுரப் படிக அமைப்பில் காணப்படுகிறது.
விசயவாடா வானூர்தி நிலையம்
கட்டமைப்பும் வசதிகளும்
இந்த இடைப்பட்ட முனையமும் விழாகட்டும்  ஓய்வறையும் 12, 999 சதுர மீட்டர்கள் பரப்பில் கட்டப்பட்டுள்ளன; உட்பதிகை முகப்புகள், வருகை  கூடம், சந்திப்பும் வாழ்த்துகையும், சேவைகளுக்கான படிகள், வான்பயணியர் ஓய்வறை, பயணப்பெட்டி கோரல் பகுதிகள் ஆகியன அமைந்துள்ளன. இங்குள்ள ஓய்வறை 3,613 சதுர மீட்டர்கள். இந்த முனையம் எந்நேரமும் 500 பயணிகளை கையாளும் வண்ணம் 18 உள் பதிகை முகப்புக்களுடன் உள்ளது. அண்மையில் பயணிகளின் வசதிக்காக தாங்களே உள்பதிகை செய்யும் தானியங்கி கருவிகளுடன் கூடிய 3 சேவைப்பெட்டிகளை அமைத்துள்ளது.
இட்ரியம்(III) ஆர்சனைடு
மேற்கோள்கள்
பகுப்பு:ஆர்சனைடுகள் பகுப்பு:இட்ரியம் சேர்மங்கள் பகுப்பு:ஆர்சினைடுகள்
விசயவாடா வானூர்தி நிலையம்
பன்னாட்டு சேவைகள்
விசயவாடாவிலிருந்து சவுதி அரேபியாவின் ஜெத்தாவிற்கு நேரடி வானூர்தி சேவைகள் துவங்க ஆந்திர அரசு நடுவண் அரசைக் கேட்டுள்ளது. இதுவரை ஹஜ் பயணிகள் ஐதராபாத்து வானூர்தி நிலையத்திலிருந்து சென்றனர். 2018 மே அல்லது சூலையில் இயக்கங்கள் துவங்கினால் இதுவே விசயவாடா வானூர்தி நிலையத்தின் பன்னாட்டு சேவைகளின் துவக்கமாக அமையும்.
வெளி இணைப்புகள்
பகுப்பு:இந்திய பன்னாட்டு வானூர்தி நிலையங்கள் பகுப்பு:ஆந்திரப் பிரதேசத்தில் உள்ள வானூர்தி நிலையங்கள் பகுப்பு:இந்திய வானூர்தி நிலையங்கள்
அருப்புக்கோட்டை வருவாய்க் கோட்டம்
அருப்புக்கோட்டை வருவாய்க் கோட்டம் என்பது (Aruppukkottai division) இந்தியாவில் தமிழ்நாடு மாநிலத்திலுள்ள விருதுநகர் மாவட்டத்தின் இரு வருவாய்க் கோட்டங்களுள் ஒன்றாகும். விருதுநகர் மாவட்டத்தின் மற்றொரு வருவாய்க் கோட்டம் சிவகாசியாகும்.
மேற்கோள்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:விருதுநகர் மாவட்டம்
மாடம்பாக்கம் லலிதா பரமேஸ்வரி கோயில்
லலிதா பரமேஸ்வரி கோயில் என்பது சென்னை மாவட்டம் மாடம்பாக்கத்தில் அமைந்துள்ள அம்மன் கோயிலாகும். இந்தக் கோயிலில் பதினென் சித்தர்கள் சன்னதிகள் அமைந்துள்ளது.
சன்னதிகள்
இத்தலத்தின் மூலவர் பச்சக்கல்லில் அமைந்த மகாமேரு அம்பிகையாவார். சேஷாத்திரி சாமிகள், குருவாயூரப்பன், சக்தி பீட கணபதி, வள்ளி தெய்வானை உடனுறை சுப்பிரமணியர், ஆஞ்சநேயர், கோதண்டராமர், நாகராஜர், முனீஸ்வரர், பச்சைக்கல் ராஜ காளியம்மன், தட்சிணாமூர்த்தி, காமதேனு, நால்வர், நந்திகேசுவரர், மகாவிஷ்ணு, பிருந்தா சன்னதிகள் ஆகியன உள்ளன.
நவகிரகங்களுக்கு சன்னதி இல்லை. பாம்பாட்டி சித்தர், கஞ்சமலை சித்தர், கருவூரார், வள்ளலார், குதம்பை சித்தர், கபிலர் சித்தர், சென்னிமலை சித்தர், கடுவெளி சித்தர், பட்டினத்தடிகள், இடைக்காடர், அழுகணி சித்தர், அகப்பேய் சித்தர், கைலாய கம்பளிச் சட்டமுனி சித்தர், சிவவாக்கியர், சட்டைமுனி, புலிப்பாணி, காக புஜண்டர், போகர் ஆகிய சித்தர்களின் சன்னதிகள் உள்ளன.
தலசிறப்பு
மகாமேரு அம்பிகை மூலவராக உள்ளார். இவரை பெண்கள் சென்று அபிசேகம் செய்யவும், பூசை செய்யவும் அனுமதியுண்டு. பதினென் சித்தர்களும் வாகனங்களுடன் உள்ளனர்.
ஆதாரங்கள்
பகுப்பு:சென்னை மாவட்டத்திலுள்ள அம்மன் கோயில்கள் பகுப்பு:சித்தர் கோயில்கள்
மேட்டூர் அணை இரயில் நிலையம்
'
மேட்டூர் அணை இரயில் நிலையம் (Mettur Dam railway station) இந்திய நாட்டின்  மாநிலமான தமிழ்நாட்தமிழ்நாட்டில் சேலம் மாவட்டத்தில் உள்ள மேட்டூரில்   அமைந்துள்ளது. சேலம் சந்திப்பு - மேட்டூர் அணை பாதையில் கடைசி இரயில் நிலையமாக இந்த நிலையம் உள்ளது. இந்திய இரயில்வே[[யின் [[தென்னக இரயில்வே மண்டலம், சேலம் இரயில்வே கோட்டத்தின் கட்டுப்பாட்டில் இந்நிலையம் இயங்குகிறது.
மேற்கோள்கள்
பகுப்பு:சேலம் தொடருந்து கோட்டம்
அதிரதன்
அதிரதன் (अधिरथ) இந்து தொன்மவியலில் மகாபாரதத்தில் கர்ணனின் வளர்ப்பு தந்தையாகும். தேரோட்டத்தில் சிறந்தவன். அங்க தேசத்தின் மன்னன் எனவும் சிலர் கூறுவர். சாந்தனு மற்றும் திருதராட்டிரன்ஆகிய குரு குல மன்னர்களுக்கு தேரோட்டியாக பணி புரிந்தவர். இவர் திருதராஷ்டிரனின்  தலைமைத் தேரோட்டி. ஸ்ரீமத் பாகவதத்தின்படி அதிரதன் யயாதியின் வழிவந்தவர். கிருஷ்ணனின் உறவினர்.
கங்கையில் நீராடும்போது ஆற்றில் மிதந்து வந்த அழகான கூடைப்பெட்டியை காண்கிறாள் அதிரதனின் மனைவி. அதனை பிரித்து உள்ளே காதில் பளிச்சிடும் குண்டலங்களுடன் குழந்தையைக் கண்டு அதற்கு கர்ணன் எனப்பெயரிட்டு எடுத்து வளர்க்கிறார்கள் (கர்ணன் குந்திதேவிக்கு  சூரியனின் அருளால் திருமணத்திற்கு முன் பிறந்த குழந்தை. எனவே பயந்த குந்தி குழந்தையை பட்டு வஸ்திரத்தில் சுற்றி கூடையில் வைத்து ஆற்றில் விட்டார்). போர்கருவிகளில் பயிற்சிபெற மகனை அத்தினாபுரம் அனுப்புகிறான் அதிரதன். அங்கு கர்ணனுக்கு துரியோதனனுடன் நட்பு ஏற்படுகிறது.
சூதர் குல தலைவனான அதிரதனால் வளர்க்கப்பட்டதால், கர்ணனை சூதபுத்திரன் என பாண்டவர்கள் மற்றும் திரௌபதி போன்றவர்கள் ஏளனம் செய்து பேசினர். அதிரதனின் மனைவி இராதை   ஆவார். எனவே கர்ணன் இராதேயன் என்றும் அழைக்கப்பட்டார்.
மேற்கோள்கள்
பகுப்பு:இந்திய தொன்மவியல் பகுப்பு:மகாபாரதக் கதை மாந்தர்கள்
நவ்தீப் குமார் சோதி
நவ்தீப் குமார் சோதி (Nauvdip Kumar Sodhi) ஓர் இந்திய நீதிபதியாவார். கேரளா மற்றும் கர்நாடக உயர் நீதிமன்றங்களின் தலைமை நீதிபதியாக பணியாற்றியுள்ளார். பத்திரங்கள் மேல்முறையீட்டு தீர்ப்பாயத்தின் தலைமை அதிகாரியாகவும் பணியாற்றினார்.
தொழில்
சோதி 1965 ஆம் ஆண்டில் பஞ்சாப் பல்கலைக்கழகத்தில் சட்டம் படித்து பட்டம் பெற்றார். சண்டிகரில் உரிமையியல், அரசியலமைப்பு, தொழிலாளர், வரி, போக்குவரத்து மற்றும் கூட்டாண்மைச்  சட்டங்களில் வழக்கறிஞராகப் பயிற்சி செய்யத் தொடங்கினார். இந்திய சட்ட அறிக்கைகளின் (பஞ்சாப் மற்றும் அரியானா தொடர்கள்) ஆசிரியராகவும் பணியாற்றினார். பஞ்சாப் பல்கலைக்கழகத்தில் பகுதி நேர சட்ட ஆசிரியராக இருந்தார். 1991 ஆம் ஆண்டு மார்ச்சு மாதத்தில் பஞ்சாப் மற்றும் அரியானா உயர் நீதிமன்றத்தின் நீதிபதியாக உயர்த்தப்பட்டார். பின்னர் இவர் கேரள உயர் நீதிமன்றத்திற்கு மாற்றப்பட்டார், அங்கு அவர் செயல் தலைமை நீதிபதியாக பணியாற்றினார். கேரள உயர் நீதிமன்றத்தின் தலைமை நீதிபதியாக ஆனார். நீதிபதியாக சோதி அங்கிருந்து கர்நாடகாவிற்கு தலைமை நீதிபதியாக மாற்றப்பட்டார். 29 நவம்பர் 2005 அன்று ஓய்வுபெறும் வயதை அடைந்தவுடன் தனது பதவியை விட்டு விலகினார். ஓய்வுக்குப் பிறகு மும்பையில் உள்ள பாதுகாப்பு மேல்முறையீட்டு தீர்ப்பாயத்தின் தலைமை அதிகாரியாக ஆறு வருட காலத்திற்கு நியமிக்கப்பட்டார்.
மேற்கோள்கள்
பகுப்பு:இந்திய நீதிபதிகள் பகுப்பு:2021 இறப்புகள்
வாலாஜாபேட்டை ஊராட்சி ஒன்றியம்
வாலாஜாபேட்டை ஊராட்சி ஒன்றியம், இந்தியாவின் தமிழ்நாட்டின் இராணிப்பேட்டை மாவட்டத்தில்  உள்ள எட்டு ஊராட்சி ஒன்றியங்களில்  ஒன்றாகும். வாலாஜாபேட்டை  முப்பத்தி ஆறு ஊராட்சி ஒன்றியம் ஊராட்சி மன்றங்களைக் கொண்டுள்ளது. வாலாஜா வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் வாலாஜாபேட்டையில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, வாலாஜாபேட்டை ஊராட்சி ஒன்றியத்தின் மொத்த மக்கள் தொகை 1,53,406 ஆகும். அதில் பட்டியல் சமூக மக்களின் தொகை 26,006 ஆக உள்ளது. பட்டியல் பழங்குடி மக்களின் தொகை 750 ஆக உள்ளது.
ஊராட்சி மன்றங்கள்
வாலாஜாபேட்டை ஊராட்சி ஒன்றியத்தில் உள்ள 36 கிராம ஊராட்சி மன்றங்களின் விவரம்;
மேற்கோள்கள்
பகுப்பு:இராணிப்பேட்டை மாவட்ட ஊராட்சி ஒன்றியங்கள்
இராமச்சந்திர தொண்டைமான்
இராஜா ஸ்ரீ பிரகதம்பாதாஸ் இராஜா ராமச்சந்திர தொண்டைமான் பகதூர் (Raja Sri Brahdamba Dasa Raja Ramachandra Tondaiman Bahadur) (20 அக்டோபர் 1829 – 15 ஏப்ரல் 1886) என்பவர் புதுக்கோட்டை சமஸ்தானத்தின் அரசராக 1839 சூலை 13 முதல் 1886 ஏப்ரல் 15 வரை இருந்தவர் ஆவார்.
ஆட்சி
இராமச்சந்திர தொண்டைமானின் ஆட்சியின் துவக்க ஆண்டுகளில் புதுக்கோட்டையானது அரசப் பிரதிநிதியால் நிர்வகிக்கப்பட்டது. இராமச்சந்திர தொண்டைமான் பொறுப்பை ஏற்றபிறகு, விரைவில் இவருக்கு பிரித்தானிய அரசாங்கத்தால் ஹிஸ் எக்சலன்சி என்ற விருது வழங்கப்பட்டது. 1844 இல் இருந்து இவர் தாமே அரசாண்டு வந்தார்.
இராமச்சந்திர தொண்டைமானின் நிர்வாகமானது ஆடம்பரமானதாகவும், தவறான நிதிநிர்வாகம் கொண்டதாகவும் இருந்தது. இதனால் பிரித்தானிய அரசானது இவரை தண்டிக்கும் விதமாக இவருக்கு அளிக்கப்பட்ட ஹிஸ் எக்சலன்சி என்ற பட்டத்தை 1859 மற்றும் 1873 ஆகிய இருமுறை திரும்பப் பெற்றது. 1878 ஆம் ஆண்டில் சர் டி. மாதவ ராவின் ஆலோசனைப்படி, சென்னை அரசாங்கமானது புதுக்கோட்டை திவானாக திருவிதாங்கூர் முன்னாள் திவானான ஏ. சேசைய்ய சாஸ்திரியை நியமித்தது. சாஸ்திரி ஆட்சி நிர்வாகத்தை சீர்திருத்தம் செய்து தலைநகரான புதுக்கோட்டை நகரை நவீனமயமாக்கினார். நகரத்தில் இருந்த புதுக்குளம் மற்றும் பல்லவன்குளம் ஆகிய குளங்கள் புனரமைக்கப்பட்டன. 1884இல் அஞ்சல் மற்றும் தந்தி அலுவலகம் திறக்கப்பட்டது. சாஸ்திரியின் ஆலோசனையின்படி, இராமச்சந்திர தொண்டைமான் சமஸ்தானத்தில் இருந்த பல இந்து கோயில்களைப் புதுப்பித்தார. 1881 ஆம் ஆண்டு, சாஸ்திரியின் உடன்பாட்டுடன் இராமச்சந்திர தொண்டைமான் அதிகாரப்பூர்வமாக "பிரகதம்பாதாஸ்" என்ற பரம்பரை பட்டத்தை ஏற்றுக்கொண்டார்.
1884 மே 16 அன்று பிரித்தானிய இந்திய அரசியான விக்டோரியா மகாராணி இராமச்சந்திர தொண்டைமானுக்கும் இவரது சந்ததியினருக்கும் ஹிஸ் ஹைனெஸ் என்ற பட்டத்தையும் 11 துப்பாக்கி வேட்டு மரியாதை போடும் நிரந்தர உரிமையை அளித்தார். மேலும் இவர் 1875 ஆம் ஆண்டு வேல்ஸ் இளவரசர் விருதையும், 1877 ஆம் ஆண்டு இந்தியப் பேரரசி தங்க பதக்கத்தையும் பெற்றார்.
குடும்பம்
நெடுவாசல் சமீந்தாரின் மூத்த மகளான ஜானகி சுப்பம்மாளை இரண்டாவதாக இராமச்சந்திர தொண்டைமான் 1848 ஆகத்து 31 அன்று மணந்தார். இந்த இணையருக்கு ஒரு மகனும் ஒரு மகளும் ஆவர்.
இசையமைப்பாளர்
இராமச்சந்திர தொண்டமான் அவரது அரண்மனையில் கர்நாடக இசைக் கச்சேரிகளை ஆதரித்து வளர்த்தார். இராமச்சந்திர தொண்டமானும், தன்னைப் பொறுத்தவரையில் ஒரு சிறந்த இசையமைப்பாளர் ஆவார். மேலும் இவர் குறவஞ்சி நாடகத்துக்கு இசையமைத்து அதை விராலிமலை முருகன் கோயிலில் அரங்கேற்றினார்.
குறிப்புகள்
பகுப்பு:1829 பிறப்புகள் பகுப்பு:1886 இறப்புகள் பகுப்பு:புதுக்கோட்டை சமஸ்தானம்
தேவலர்
thumb இந்து மதத்தில், 'தேவலர் ' என்பவர் பெரிய' ரிஷி 'அல்லது முனிவர்களில் ஒருவர். அவர் நாரதர் மற்றும் வியாசர் போன்றவர்கள் போல ஒரு சிறந்த அதிகாரியாக ஒப்புக் கொள்ளப்படுகிறார், மேலும் அர்ஜுனனால் பகவத் கீதை (10.13) யில் குறிப்பிடப்படுகிறார்.
பிறப்பு
தேவாங்க புராணத்தின் படி, தேவலர் தேவாங்கர் சமூகத்தின் மூலாதாரமாக விளங்குகிறார். அனைவருக்கும் ஆடை வழங்கி வந்த "அக்னி மனு" வீடு பேறு பெற்ற பிறகு துணிகளுக்கான தேவை மிக அதிகமானது. ஆடைகளை உருவாக்கவும் உலகிற்கு நெசவு செய்ய கற்றுக் கொடுக்கவும் சிவபெருமானின் மூன்றாவது கண்ணிலிருந்து தேவலர் உருவானார் (அல்லது சிவபெருமானின் இதயத்தில் இருந்து என கொள்ளலாம்).
தேவலரின் பங்கு
விஷ்ணுவின் தாமரை தொப்புளில் இருந்து நூல் பெற்று வரும் வழியில் ஐந்து அசுரர்களின் ஒரு குழு அவரைத் தாக்கியது, அமாவாசை இருட்டில் அவர்கள் வலிமை மிக அதிகமாக இருந்தது. தேவலர் விஷ்ணுவின் சக்கரத்தை கொண்டு போராடி தோற்றார், கடைசியில் அவரை பாதுகாக்க சக்தி அம்மனை வேண்டினார். தேவி சக்தி மகிமையுடன் இருளை விரட்டும் பிரகாசமான கிரீடம் அணிந்து, சூலம் மற்றும் இதர ஆயுதங்களை கையில் கொண்டு  சிங்கத்தின் மீது தோன்றினார். கடைசியாக அவர் அசுரர்களை கொன்றார். அவ்வசுரர்களுடைய இரத்தம் வெள்ளை, கருப்பு, சிவப்பு, பச்சை மற்றும் மஞ்சள் நிறத்தில் இருந்தது. அவ்வசுரர்களுடைய வண்ணமயமான இரத்தத்தில் தேவலர் நூலை சாயம் ஏற்றினார்.அன்று முதல் அந்த அம்மன், சௌடேஸ்வரி அல்லது சவுடேசுவரி (சௌட / சவுட / சூட = பிரகாசம்) என்று அறியப்பட்டார். பின்னர், ஒவ்வொரு அமாவாசை நாளிலும் அவளை வணங்கும்படி தேவலருக்கு அறிவுரை கூறினார். பின்னர் தேவலர் இமயமலையின் தெற்கு பகுதிக்கு சென்று, ஆமோத நகரை தலைநகராக கொண்டு சகர நாட்டினை ஆண்டார். புதிய ஆடைகளை நெய்து மும்மூர்த்திகள், முப்பெரும்தேவிகள், தேவர், அசுரர், கந்தர்வர், கின்னறர் மற்றும் சாதாரண மக்களுக்கு கொடுத்தார். தேவலர் மகாதேவரின் அங்கத்திலிருந்து தோன்றியதாலும், தேவர்களின் உடல் அங்கங்களை மறைப்பதற்கு துணிகளை அளித்தாலும், அவரது சமூகத்தினர் தேவாங்கர் (அங்க= உடல்) என பெயரிடப்பட்டனர்.
திருமணம்
சூரியதேவனின் சகோதரி தேவதத்தையை மணந்தார். எனவே சூரியன் தேவாங்கர்களின் முதல் சம்பந்தி ஆவார். பின்னர் ஆதி சேடனின் மகள் சந்திரரேகையை மணந்தார், எனவேதான் தேவாங்க மக்கள் சேடர் / ஜேண்டர் என்று அழைக்கப்படுகிறார்கள். பின்னர் அசுரராஜன் வக்கிரதந்தனின் மகள் அக்னி தத்தையை மணந்தார். தேவலரைப் பின்பற்றுபவர்கள் தேவாங்க அல்லது தேவாங்கர் என்று அழைக்கப்படுகின்றனர். தேவலரின் பிரதான தெய்வம் ஸ்ரீ ராமலிங்க சௌடேஸ்வரி அம்மன் ஆவார்.
கீதா தர்மராஜன்
கீதா தர்மராஜன்(Geeta Dharmarajan) ஓர் எழுத்தாளர், ஆசிரியர், கல்வியாளர் மற்றும் 1988 இல் நிறுவப்பட்ட ஒரு இலாப நோக்கற்ற நிறுவனமான  கதாவின் நிர்வாக இயக்குனர் ஆவார்.இந்த நிறுவனம் ஏழை குடும்பங்களைச் சேர்ந்த குழந்தைகளின் கல்விக்காக செயல்படுகிறது.
கதா 1989 இல் டெல்லியில் அமைந்துள்ள ஒரு பதிவு செய்யப்பட்ட இலாப நோக்கற்ற மற்றும் அரசு சாரா நிறுவனம் ஆகும். கதா நிறுவனம் ஆசிரியர் பயிற்சி, குழந்தைகள் கல்வி மற்றும் இலக்கியம் தொடர்பான செயல்களில் ஈடுபடுகிறது.இந்தியா முழுவதும் சிறப்புரிமை அல்லாத பகுதிகளில் செயல்படுகிறது.
தேவலர்
சான்றுகள்
பகுப்பு:முனிவர்கள் பகுப்பு:சித்தர்கள்
கீதா தர்மராஜன்
தர்மராஜனின் தொழில்முறை தலையங்க அனுபவமானது, டார்கெட் எனும் குழந்தைகள் இதழில் தொடங்கியது பின்னர் இவர், பென்சில்வேனியா பல்கலைக்கழகத்தின் விருது பெற்ற முன்னாள் மாணவர் இதழான தி பென்சில்வேனியா கெஸெட்டில் பணியாற்றினார். கீதா 30 இற்கும் மேற்பட்ட சிறுவர் இலக்கியம் மற்றும் இந்தியாவிலும் வெளிநாடுகளிலும் பத்திரிக்கைகள் மற்றும் செய்தித்தாள்களில் 450 இற்கும் மேற்பட்ட துனுக்குகளில் வெளியாகின. 2012 ஆம் ஆண்டில் இந்திய அரசு இவருக்கு பத்மசிறீ விருதை வழங்கியது.
தனிப்பட்ட வாழ்க்கை
கீதா தர்மராஜன் 1948 இல் இந்தியாவின் தமிழ்நாடு மாநிலத்தில் சென்னையில் பிறந்தார் இவரது தந்தை என். கிருஷ்ணமூர்த்தி ஒரு மருத்துவர் மற்றும் ஒவ்வாமை நிபுணர் இவரது தாயார் கல்யாணி கிருஷ்ணமூர்த்தி ஒரு கவிஞர் மற்றும் கருநாடகப் பாடல்களை இயற்றுபவர் ஆவார். இவர் தனது ஏழு வயதிலேயே பாரம்பரிய பரதநாட்டியம் மற்றும் கர்நாடக இசை கற்கத் தொடங்கினார்.இவர் ஹோலி ஏஞ்சல்ஸ் உயர்நிலைப் பள்ளியில் பயின்றார்.ஸ்டெல்லா மேரிஸ் கல்லூரியில் ஆங்கில இலக்கியத்தில் பட்டம் பெற்றார்.
காஜாங் தொடருந்து நிலையம்
காஜாங் தொடருந்து நிலையம் (ஆங்கிலம்: Kajang Railway Station; மலாய்: Stesen Keretapi Kajang) என்பது மலேசியா, சிலாங்கூர், காஜாங் நகரில் உள்ள ஒரு தொடருந்து நிலையம் ஆகும். இந்த நிலையம் சிரம்பான் வழித்தடம், காஜாங் வழித்தடம் ஆகிய இரு வழித்தடங்களில் அமைந்து உள்ளது. மலேசியாவில் மிகத் துரிதமாக வளர்ச்சி பெற்று வரும் நகரங்களில் ஒன்றான காஜாங் பெருநகர மையத்தில் இருந்து தெற்கே 1 கிமீ தொலைவில் உள்ளது.
கீதா தர்மராஜன்
கதா புத்தகங்கள்
கதா பரிசுக் கதைகளை உள்ளடக்கிய கதையின் பட்டியலின் தலைமை ஆசிரியராக உள்ளார். இவர் இந்தியாவின் 300 க்கும் மேற்பட்ட சிறந்த இலக்கிய திறமைகளின் கதைகளைத் திருத்தம் செய்யும் பொறுப்பினை மேற்கொண்டுள்ளார். 21 இந்திய மொழிகளில் எழுதினார். கதா புத்தகங்கள் பெரியவர்கள் மற்றும் குழந்தைகளுக்கான சமகால இந்திய புனைகதைகளின் தொகுப்பு ஆகும். கதா இந்தியாவின் பல வாய்வழி மற்றும் எழுதப்பட்ட மரபுகளிலிருந்து 0 - 17 வயதுடைய குழந்தைகளுக்கான படைப்புகளை வழங்குகிறது. இலக்கியத்தினை சிறப்பிக்கும் வகையில் கதா திருவிழாக்களை ஒருங்கிணைப்பதில் இவர் முக்கிய பங்காற்றினார். இதன்மூலம் இலக்கியப் படைப்புகளை பொதுமக்களிடத்தில் கொண்டு சேர்ப்பதில் முக்கிய பங்காற்றினார். கதா திருவிழாக்கள், எழுத்தாளர்கள், மொழிபெயர்ப்பாளர்கள், அறிஞர்கள், விமர்சகர்கள், கதைசொல்லிகள் மற்றும் சமகால கலைஞர்கள் மற்றும் சமூக ஆர்வலர்களுக்கான சந்திப்பு இடங்களை உருவாக்குகின்றன. கீதா, இந்தியாவில் 500 பள்ளிகளில் நிறுவப்பட்ட கூட்டுறவுகளுடன் இணைந்து மத்திய இடைநிலைக் கல்வி வாரியத்திற்கான எழுத்தாளர் பட்டறையினை வழிநடத்தினார்,
கதா பள்ளிகள்
கதா ஆய்வகப் பள்ளி 1990 இல் ஐந்து குழந்தைகளுடன் தொடங்கியது. இன்று அது படைப்பாற்றல் மையமாக உள்ளது, ஒவ்வொரு ஆண்டும் தொழில் வல்லுநர்களை உருவாக்குகிறது, அவர்கள் தங்கள் குடும்பங்களை ஆதரிக்கும் தொழில்முனைவோராக மாறுகிறார்கள் அல்லது உயர் படிப்புக்கு செல்கிறார்கள். கதாவின் 80% க்கும் மேற்பட்ட குழந்தைகள் கல்லூரிக்குச் செல்கிறார்கள். இதனை சமீபத்தில் வேல்ஸ் இளவரசர் பார்வையிட்டார்.
காஜாங் தொடருந்து நிலையம்
புத்ராஜெயா ஒற்றைத் தண்டூர்தி சேவைக்கும், காஜாங் தொடருந்து நிலையத்தின் பெயர் வைக்கப்பட்டு உள்ளது. ஏனெனில் புத்ராஜெயா ஒற்றைத் தண்டூர்தி சேவைக்கு ஒரு முனையமாகவும், புத்ராஜெயா வழித்தடற்கான இறுதி நிலையமாகவும் காஜாங் தொடருந்து நிலையம் செயல்படுகிறது. கோலாலம்பூர் மாநகரில் இருந்து காஜாங் பெருநகரம் 21 கி.மீ. தொலைவில், சற்றே அருகில் இருப்பதால் மக்கள் நடமாட்டம் எப்போதுமே அதிகமாக இருக்கும்.
கீதா தர்மராஜன்
விருதுகள், கௌரவங்கள்
2012 ஆம் ஆண்டில் இந்திய அரசின் குடிமை விருதான பத்மசிறீ விருதினைப் பெற்றார். 2013 ஆம் ஆண்டில் மில்லீனியம் அலயன்ஸ் இன்னவேட்டர் விருது, ஸ்டாக்ஹோம் விருதினை 2001 ஆம் ஆண்டில் பெற்றார்.
காஜாங் தொடருந்து நிலையம்
அத்துடன், மலேசியத் தலைநகரமான கோலாலம்பூருக்கு அடுத்த நிலையில் காஜாங் பெருநகரில் அதிகமான கல்விக் கழகங்களும் உள்ளன. அதனால் மாணவர்களின் நடமாட்டமும் அதிகமாகவே உள்ளது. மலேசியாவின் முன்னோடி நகரங்களில் காஜாங் நகரமும் ஒன்றாகும். காஜாங் நகரம் 1800-ஆம் ஆண்டுகளில் உருவானது.
சேவைகள்
இந்த நிலையத்திற்கு தற்போது, சிரம்பான் வழித்தடத்தின் கேடிஎம் கொமுட்டர்; கேடிஎம் இடிஎஸ் தொடருந்துகள் சேவைகள் செய்கின்றன. 17 சூலை 2017 முதல், காஜாங் வழித்தடம் மூலமாக புத்ராஜெயா ஒற்றைத் தண்டூர்தி சேவையும் வழங்கப்படுகிறது.
ஒற்றைத் தண்டூர்தி சேவைக்கான நடைபாதைகள், தற்போதைய நிலையத்திற்கு மேலே கட்டப்பட்டுள்ளன. அங்கு பேருந்து சேவைகள் உள்ளன. தொடருந்துகளின் மூலமாக நிலையத்தில் இறங்கும் பயணிகள் பேருந்துகளைப் பயன்படுத்திக் கொள்ளலாம்.
வரலாறு
அந்தக் கட்டத்தில் புக்கிட் சாலையை (Hill Road) ஒட்டிய புதிய நிலையம்; மேற்குப் பகுதியில் ரெகோ சாலையை (Reko Road) ஒட்டிய பழைய நிலையத்தின் கிழக்குப் பகுதியில் கட்டப்பட்டது.
காஜாங் வழித்தடம்
தற்போதைய நிலையம் படிப்படியாக சில மறுவடிவமைப்புகளுக்கு உட்பட்டுள்ளது. கேடிஎம் கொமுட்டர் தொடருந்துகளுக்கு வசதியாக ஒரு நடைபாதைத் தளம் நீளமாகவும் கட்டப்பட்டது. 8 சூலை 2011-இல், காஜாங் வழித்தடத்தின் இறுதி சீரமைப்பு வேலைகள் முடிவுற்றன. காஜாங் நிலையத்துடன் புதிதாக 31 நிலையங்களும் கட்டப்பட்டதாக அறிவிக்கப்பட்டது.
காஜாங் நகரம்
காஜாங் (Kajang), மலேசியா, சிலாங்கூர் மாநிலத்தில் உள்ள ஒரு பெருநகரம் ஆகும். இந்த நகரம் உலு லங்காட்மாவட்டத்தின் தலைநகரமும் ஆகும். மலேசியத் தலைநகரமான கோலாலம்பூரில் இருந்து 21 கி.மீ., தொலைவில் அமைந்துள்ளது. சிலாங்கூர் மாநிலத்தில் மிகப் பழமையான நகரங்களில் காஜாங் நகரமும் ஒன்றாகும்.
2004-ஆம் ஆண்டு வரை, தாமான் பிரிமா சவுஜானா, சுங்கை சுவா, தாமான் காஜாங் பெர்டானா போன்ற பல புது குடியிருப்புகள் உருவாகியுள்ளன. அண்மைய காலங்களில், காஜாங் சுற்றுவட்டாரத்தில் டுவின் பால்ம்சு (Twin Palms), செரி பன்யான் நாட்டுப்புற மாளிகைகள் (Sri Banyan Country Heights), பிரிமா பாராமவுண்ட் போன்ற ஆடம்பர மனைத் திட்டங்களும் தோன்றியுள்ளன.
காஜாங் நகராட்சி
காஜாங்கில் புதிதாக உருவாகி வரும் புறநகர்ப் பகுதிகளை ‘சில்க்’ விரைவுச்சாலை வழியாகச் சென்றடையலாம். காஜாங் நகரை காஜாங் நகராட்சி பராமரித்து வருகிறது. காஜாங் நகரத்திலும், புறநகர்ப் பகுதியிலும் காஜாங் பொது மருத்துவமனை, செர்டாங் பொது மருத்துவமனை, புத்ராஜெயா பொது மருத்துவமனை போன்ற பொது மருத்துவமனைகள் உள்ளன. காஜாங் பொது மருத்துவமனை 1889-ஆம் ஆண்டு கட்டப்பட்டது. மலேசியாவில் மிகப் பழமையான மருத்துவமனைகளில் இதுவும் ஒன்றாகும்.
இருபத்து நான்கு மணிநேர மருத்துவச் சேவை வழங்கும் கிளினிக் மெடிவிரோன் பிரிமா சவுஜானா, காஜாங் பிளாசா மருத்துவ மையம், காஜாங் நிபுணத்துவ மருத்துவமனை, கொலாம்பியா ஆசியா மருத்துவமனை போன்ற தனியார் மருத்துவமனைகளும் உள்ளன.
சிரம்பான் வழித்தடம்
சிரம்பான் வழித்தடம் அல்லது சிரம்பான் தொடருந்து வழித்தடம் (Seremban Line) என்பது மலேசியாவின் மத்திய மாநிலப் பகுதிகளில் (KTM Komuter Central Sector), மலாயா தொடருந்து நிறுவனம், வழங்கி வரும் மூன்று தொடருந்து சேவைகளின் வழித்தடங்களில் ஒன்றாகும்.
இந்தச் வழித்தடம், மின்சார இரயில்கள் மூலமாக இயக்கப்படுகிறது. பத்துமலை; புலாவ் செபாங்; தம்பின் ஆகிய மூன்று நகரங்களை இந்தச் சேவை இணைக்கின்றது.
ரவாங் தம்பின் இணைப்பு
இந்தச் சேவையில் சில தொடருந்து வண்டிகள் சிரம்பான் நகரத்துடன் தங்களின் பயணச் சேவைகளை நிறுத்திக் கொள்கின்றன.
15 டிசம்பர் 2015-க்கு முன்பு, இந்தச் சேவை கோலாலம்பூர் ரவாங் நகரங்களுக்கு இடையில் மட்டுமே இருந்தது. ஆறு பெட்டிகள் கொண்ட 37 தொடருந்துகள் இந்தச் சேவையில் இப்போது ஈடுபடுத்தப்பட்டு உள்ளன.
வெளி இணைப்புகள்
பகுப்பு:மலேசியாவில் போக்குவரத்து பகுப்பு:மலேசியத் தொடருந்து நிலையங்கள் பகுப்பு:சிரம்பான் வழித்தடம்
ராஜமன்றி தொடருந்து நிலையம்
ராஜமன்றி தொடருந்து நிலையம் அல்லது ராஜமுந்திரி தொடருந்து நிலையம், இந்திய மாநிலமான ஆந்திரப் பிரதேசத்தின் கிழக்கு கோதாவரி மாவட்டத்திலுள்ள ராஜமன்றியில் உள்ளது.
இந்திய அளவில் அதிகம் பேர் வந்து செல்லும் முதன்மையான நூறு தொடர்வண்டி நிலையங்களில் இதுவும் ஒன்று.
வண்டிகள்
இங்கு 22 விரைவுவண்டிகள் நின்று செல்கின்றன.
பகவல்பூர்
பகவல்பூர் (ஆங்கிலம்: Bahawalpur) பாக்கித்தானின் பஞ்சாப் மாகாணத்தில் அமைந்துள்ள ஒரு நகரம் ஆகும். இந் நகரத்தில் 798,509 மக்கள் வசிக்கின்றனர். பகவல்பூர் பாகித்தானின் 11 வது பெரியநகரமாகும்.
1748 ஆம் ஆண்டில் நிறுவப்பட்ட முன்னாள் பகவல்பூர் மாவட்டத்தின் தலைநகராக பகவல்பூர் இருந்தது. இது 1955 வரை நவாப்களின் அப்பாசி குடும்பத்தால் ஆளப்பட்டது. மேலும் பகவல்பூர் தற்போது அக்காலத்தின் நினைவுச்சின்னங்களுக்காக அறியப்படுகிறது. இந்த நகரம் சோலிஸ்தான் பாலைவனத்தின் விளிம்பில் அமைந்துள்ளது. மேலும் அருகிலுள்ள லால் சுகன்ரா தேசிய பூங்காவின் நுழைவாயிலாக செயற்படுகின்றது.
வரலாறு
1947 ஆம் ஆண்டில் சுதந்திரத்தின் போது இந்த மாநிலத்திற்கு பாகிஸ்தான் அல்லது இந்தியாவுடன் இணைவதற்கான விருப்பம் வழங்கப்பட்டது. நகரம் மற்றும் சுதேச மாநிலமான பகவல்பூர் 1947 ஆம் ஆண்டு அக்டோபர் 7 அன்று நவாப் சாதிக் முஹம்மது கான் அப்பாஸி வி பகதூரின் கீழ் பாகிஸ்தானுடன் இணைந்தது. சுதந்திரத்தைத் தொடர்ந்து நகரத்தின் சிறுபான்மை இந்து மற்றும் சீக்கிய சமூகங்கள் பெருமளவில் இந்தியாவுக்கு குடிபெயர்ந்தன. அதே நேரத்தில் இந்தியாவில் இருந்து முஸ்லீம் அகதிகள் நகரத்திலும் அதைச் சுற்றியுள்ள பிராந்தியத்திலும் குடியேறினர். 1971 ஆம் ஆண்டில் நகரின் காயிட்-இ-ஆசாம் மருத்துவக் கல்லூரி இல் நிறுவப்பட்டது.
பொருளாதாரம்
பகவல்பூரின் முக்கிய விவசாய பயிர்களாக பருத்தி, கரும்பு , கோதுமை , சூரியகாந்தி விதைகள், கடுகு மற்றும் அரிசி என்பன உற்பத்தி செய்யப்படுகின்றன. பகவல்பூரில் இருந்து மாம்பழங்கள், நாரத்தைகள், பேரீச்சம் பழங்கள் மற்றும் கொய்யா பழங்கள் என்பன ஏற்றுமதி செய்யப்படும் பழங்களில் சிலவாகும். காய்கறிகளில் வெங்காயம், தக்காளி , பூக்கோசு , உருளைக்கிழங்கு மற்றும் கேரட் ஆகியன ஏற்றுமதி செய்யப்படுகின்றன. விரிவடைந்துவரும் தொழிற்துறை நகரமாக இருப்பதால் எரி சோடா, பருத்தி வித்து நீக்கல், மாவு ஆலைகள், பழச்சாறுகள், இரும்பு மற்றும் எஃகு உற்பத்தி ஆலைகள், தறிகள், எண்ணெய் ஆலைகள், கோழி தீவனம், சர்க்கரை ஆலைகள், நெசவுத்தொழில் என்பன நடைப்பெறுகின்றன.
புள்ளிவிபரங்கள்
2007 ஆம் ஆண்டில் நகரத்தின் மக்கட் தொகை 1998 ஆம் ஆண்டில் பதிவு செய்யப்பட்ட 403,408 என்ற சனத்தொகையிலிருந்து 798,509 ஆக உயர்ந்துள்ளது என்று மதிப்பிடப்பட்டுள்ளது. பக்ரி என்பது பகவல்பூரின் ஷாப் ஃபரித் இலாகாவில் காணப்படும் ராஜபுத்திர வம்சாவளியைக் சேர்ந்த ஒரு குலமாகும். அவர்கள் முன்னர் இசுலாமிய மதத்தை தழுவினார்கள். முல்தானில் நெசவாளர்களாக குடியேறினர்.
நிர்வாகம்
பகவல்பூர் பஞ்சாபின் ஆறு நகரங்களில் ஒன்றாக அறிவிக்கப்பட்டது. அதன் பாதுகாப்பு பஞ்சாப் பாதுகாப்பான நகரங்கள் ஆணையத்தால் மேம்படுத்தும் திட்டத்திற்காக 5.6 பில்லியன் ரூபாய் ஒதுக்கப்பட்டுள்ளது. இது லாகூர் சேஃப் நகர திட்டத்தின் மாதிரியாக வடிவமைக்கப்பட உள்ளது. இதில் நகரம் முழுவதும் 8,000 சிசிடிவிகேமராக்கள் 12 பில்லியன் ரூபாய் செலவில் நிறுவப்பட உள்ளதாக தெரிவிக்கப்பட்டது.
விளையாட்டு
பகவல் விளையாட்டு மைதானம் என்பது பல்நோக்கு அரங்கமாகும். இது 1955 ஆம் ஆண்டில் பாகிஸ்தானுக்கும் இந்தியாவுக்கும் இடையிலான ஒரு தேர்வு துடுப்பாட்ட போட்டியொன்றை நடத்தியது. நாட்டின் பல்வேறு தேசிய மற்றும் சர்வதேச வளைக்கோற் பந்தாட்ட போட்டிகளுக்குப் பயன்படுத்தப்படும் விளையாட்டரங்கமாக பகவல் விளையாட்டரங்கின் மோட்டியுல்லா மைதானம் காணப்படுகின்றது. துடுப்பாட்ட மைதானத்தைத் தவிர ஒரு உடற்பயிற்சி கூடம் மற்றும் நீச்சல்தடாக வசதியும் இவ்வரங்கில் உள்ளது. பகவல்பூர் வரிப்பந்தாட்ட கழக நிர்வாகத்தின் கீழ் சிறந்த வரிப்பந்தாட்ட திடல்கள் அமைக்கப்பட்டுள்ளன. கால்பந்து மைதானத்தை சுற்றி 2 கிலோமீற்றர் மெதுவோட்ட தடம் அமைக்கப்பட்டுள்ளது.
சான்றுகள்
பகுப்பு:பாகிஸ்தான் நகரங்கள்
கடம் திட்டம்
கடம் திட்டம் என்பது கோதாவரியின் கிளை நதியான கடம் ஆற்றின் குறுக்கே உள்ள ஒரு பெரிய நீர் தேக்கமாகும். இது தெலங்காணா மாநிலத்தில் அதிலாபாத் மாவட்டத்தில் அமைந்துள்ளது. இந்த நீர்த்தேக்கத்தில் சுமார் 700 அடி வரை நீரை தேக்கி வைக்கமுடியும். இதன் முழு கொள்ளளவு 7.6 டிஎம்சி ஆகும். இந்த நீர்த்தேக்கத்தில் உள்ள 18 மதகுகள் மூலம் வெள்ளக் காலங்களில் அதிகபட்சமாக மூன்று லட்சம் கன அடி நீரை வெளியேற்ற முடியும்.
மேற்கோள்கள்
பகுப்பு:நீர் மேலாண்மை
லலிதா பாபர்
லலிதா பாபர் (Lalita Babar, 2 சூன் 1989) இந்திய நீள்தொலைவு ஓட்டக்காரர். மகாராட்டிரத்தின் சத்தாரா மாவட்டத்திலுள்ள சிற்றூரொன்றில் பிறந்தவர். இவர் பெரும்பாலும் 3000 மீட்டர்கள் பலதடை ஓட்டப் போட்டிகளில் பங்கேற்று வருகின்றார். இந்தப் போட்டியில் தற்போதைய இந்திய தேசிய சாதனையாளராகவும் ஆசியப் போட்டிகளில் பட்டத்தைத் தக்கவைத்துக் கொண்டுள்ளவராகவும் விளங்குகின்றார்.
இந்தியத் தொழில் வாணிகக் கழகங்களின் கூட்டமைப்பும் இந்திய இளைஞர் விவகாரங்கள் மற்றும் விளையாட்டுத் துறை அமைச்சகமும் இணைந்து 2015ஆம் ஆண்டில் ஒருங்கிணைத்த ஆண்டின் சிறந்த விளையாட்டாளர் விருதினைப் பெற்றுள்ளார். இவருக்கு ஆங்கிலக்க பதக்கத் தேடல் நிறுவனம் ஆதரவளித்து வருகின்றது.
சோளிங்கர் ஊராட்சி ஒன்றியம்
சோளிங்கர் ஊராட்சி ஒன்றியம், இந்தியாவின் தமிழ்நாட்டின் இராணிப்பேட்டை மாவட்டத்தில் உள்ள எட்டு    ஊராட்சி ஒன்றியங்களில்  ஒன்றாகும். சோளிங்கர் ஊராட்சி ஒன்றியம் நாற்பத்தி ஐந்து ஊராட்சி மன்றங்களை கொண்டுள்ளது. சோளிங்கர் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் சோளிங்கரில்  இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, சோளிங்கர் ஊராட்சி ஒன்றியத்தின் மொத்த மக்கள் தொகை 1,21,057 ஆகும். அதில் பட்டியல் சமூக மக்களின் தொகை 23,804 ஆக உள்ளது. பட்டியல் பழங்குடி மக்களின் தொகை 1,023 ஆக உள்ளது.
பாளையம், அரூர்
அமைவிடம்
இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவும், மாநில தலைநகரான சென்னையிலிருந்து 257 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'13.4"N 78°34'20.4"E ஆகும். இங்கு 230 குடும்பங்களும் 904 மக்களும் வசிக்கின்றனர். இதில் 469 ஆண்களும் 435 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
இலுவாங் பிரபாங் அரண்மனை, லாவோஸ்
ராயல் அரண்மனை (ஆங்கிலம்: Royal Palace, Luang Prabang) என்பது லாவோஸின் லுவாங் பிரபாங்கில் உள்ள அரண்மனை ஆகும். இது1904 ஆம் ஆண்டில் பிரெஞ்சு காலனித்துவ காலத்தில் அரண்மனைக்கான தளம் தேர்வு செய்யப்பட்ட அரசர் சிசாவாங் வோங் மற்றும் அவரது குடும்பத்தினருக்காக கட்டப்பட்டது. சிசாவாங் வோங் மன்னரின் மரணத்திற்குப் பிறகு, இளவரசர் சவாங் வத்தனாவும் அவரது குடும்பத்தினரும் கடைசியாக இங்கு வசித்து வந்தனர். 1975 ஆம் ஆண்டில், கம்யூனிஸ்டுகளால் முடியாட்சி  அகற்றப்பட்டது. இதனால் அரச குடும்பம் வேறு இடத்திற்கு கொண்டு செல்லப்பட்டது. பின்னர் இந்த அரண்மனை தேசிய அருங்காட்சியகமாக மாற்றப்பட்டது.
மைதானம்
வலது|thumb|200x200px| அரண்மனை மைதானத்தில் சிசாவாங் வோங்கின் சிலை அரண்மனை மைதானத்தில், அரண்மனையைச் சுற்றியுள்ள பிற கட்டிடங்களான சமையலறை மற்றும் சேமிப்புக் கிடங்கு, அரச குடும்பம் தங்குமிடம், தர்பார் மண்டபம், ஹா பா பேங், மற்றும் பணியாளர்கள் தலைமையகம் போன்றவைகளும் உள்ளன.அரண்மனையின் நுழைவாயிலில் தாமரை குளம் மற்றும் இரண்டு பீரங்கிகள் உள்ளன. மாநாட்டு மண்டபத்திற்கு வெளியே சிசவாங் வோங் மன்னர் சிலை உள்ளது.
கட்டிடக்கலை மற்றும் அலங்காரப் பொருட்கள்
அரண்மனையின் கட்டிடக்கலை பாரம்பரிய லாவோ கருக்கள் மற்றும் பிரஞ்சு பியூக்ஸ் கலைப் பாணிகளைக் கலந்திருக்கிறது. இது கீழ் குறுக்குவெட்டின் ஒரு பக்கத்தில் நுழைவாயிலுடன் இரட்டை-சிலுவை வடிவத்தில் அமைக்கப்பட்டது. நுழைவாயிலுக்கு மேலே லாவோ முடியாட்சியின் அடையாளமான புனித வெள்ளை குடையினை தாங்கியுள்ள மூன்று தலை யானை உள்ளது. நுழைவாயிலின் படிகள் இத்தாலிய பளிங்குகளால் செய்யப்பட்டவை. பெரிய நுழைவு மண்டபத்தில் அரச மத பொருட்கள் காட்சிக்கு வைக்கப்பட்டுள்ளன.
அரண்மனையின் வலது முன் மூலையில், வெளியில் திறக்கும் அறை அரண்மனையின் மிகவும் மதிப்புமிக்க கலையின் தொகுப்பாகும், இதில் புத்தர் சிலை உட்பட, தங்கம், ஒரு தங்கம், வெள்ளி மற்றும் வெண்கல கலவையுடன். இந்த புத்தர் 83 செ.மீ உயரமும் 50 கிலோ எடையும் கொண்டவர். இந்த சிலை இலங்கையில் முதலாம் நூற்றாண்டில் தயாரிக்கப்பட்டது, பின்னர் கெமர் மன்னர் பயா சிரிச்சாந்தாவுக்கு வழங்கப்பட்டது, பின்னர் 1359 ஆம் ஆண்டில் லாவோ பௌத்த தலைவராக கிங் ஃபா நகூமுக்கு வழங்கப்பட்டது.
சியாமியர்கள் 1779 மற்றும் 1827 ஆம் ஆண்டுகளில் இரண்டு முறை இதை தாய்லாந்திற்கு எடுத்துச் சென்றனர், ஆனால் அது 1867 ஆம் ஆண்டில் மொங்க்குட் மன்னரால் லாவோஸுக்குத் திரும்பியது. காட்சிக்கு வைக்கப்பட்டவை ஒரு நகல் மற்றும் அசல் வியஞ்சான் அல்லது மாஸ்கோவில் சேமிக்கப்பட்டுள்ளதாக வதந்திகள் உள்ளன. உண்மையானது கண்களுக்கு மேல் தங்க இலை மற்றும் அதன் கணுக்கால் வழியாக ஒரு துளை கொண்டதாக கூறப்படுகிறது. அறையில் மற்றொரு புத்தர் சிலை, பெரிய யானைத் தந்தங்களால் பொறிக்கப்பட்டுள்ளது, மேலும் மூன்று அழகான சாவ் மெய் கான் (மதப் படங்களைக் கொண்ட பூத்தையல் பட்டுத் திரைகள்) ராணியால் வடிவமைக்கப்பட்டவை.
நுழைவு மண்டபத்தின் இடதுபுறத்தில், செயலாளரின் வரவேற்பு அறையில் ஓவியங்கள், வெள்ளி மற்றும் சீனா ஆகியவை லாவோஸுக்கு மியான்மர், கம்போடியா, தாய்லாந்து, போலந்து, ஹங்கேரி, ரஷ்யா, ஜப்பான், வியட்நாம், சீனா, நேபாளம், அமெரிக்கா, கனடா மற்றும் ஆஸ்திரேலியா போன்ற நாடுகளிலிருந்து தொகுக்கப்பட்டுள்ளன.
அதற்கடுத்து இடது புறத்தில் உள்ள ஒரு அறை ஒரு காலத்தில் ராணியின் வரவேற்பு அறையாக இருந்தது. 1967 ஆம் ஆண்டில் உருசிய கலைஞர் இலியா கிளாசுனோவ் வரைந்த மன்னர் சவாங் வத்தனா, ராணி காம்பௌய் மற்றும் இளவரசர் வோங் சவாங் ஆகியோரின் பெரிய அரச உருவப்படங்கள் சுவர்களில் தொங்கவிடப்பட்டுள்ளன. சீனா மற்றும் வியட்நாமில் இருந்து நட்புக் கொடிகள் மற்றும் புது தில்லியின் தேசிய அருங்காட்சியகத்தில் இருந்து சிற்பத்தின் பிரதிகள் உள்ளன.
கடையாக உள்ள அறைகளில் அரச குடும்பத்தின் படுக்கையறைகள் மற்றும் வாழ்க்கை அறைகள் உள்ளன. படுக்கையறைகள் 1975 ஆம் ஆண்டில் அரண்மனையிலிருந்து மன்னர் வெளியேறியபோது இருந்ததைப் போலவே பாதுகாக்கப்பட்டுள்ளன. ஒரு சாப்பாட்டு மண்டபம் மற்றும் ஒரு அறை உள்ளது, அதில் அரச முத்திரைகள் மற்றும் பதக்கங்கள் உள்ளன. சிம்மாசன அறையில் லாவோஸின் கிரீட நகைகள் உள்ளன.
வெளி இணைப்புகள்
பகுப்பு:லாவோசின் வரலாறு பகுப்பு:லாவோஸ்
அனில் ஜோசி
அனில் ஜோசி (Anil Joshi) இந்தியாவின் பஞ்சாபின் அமிர்தசரஸைச் சேர்ந்த ஒரு அரசியல்வாதி ஆவார், அவர் தற்போதைய பஞ்சாப் அரசில் உள்ளாட்சி அமைப்புகள், மருத்துவ கல்வி மற்றும் ஆராய்ச்சி அமைச்சராக பணியாற்றி வந்தார். அவர் பாரதிய ஜனதா கட்சி (பாஜக) உறுப்பினராக உள்ளார். 2007 ஆம் ஆண்டில் அமிர்தசரஸ் வடக்கு தொகுதியில் இருந்து பஞ்சாப் சட்டசபையின் உறுப்பினராக முதலில் தேர்ந்தெடுக்கப்பட்டார், பின்னர் 2012 இல் மீண்டும் தேர்ந்தெடுக்கப்பட்டார்.
ஆரம்ப கால வாழ்க்கை
அவர் மார்ச் 31, 1964 அன்று மாவட்ட டார்ன் தரனின் சங்கேயில் பிறந்தார். அவரது தந்தையின் பெயர் கிஷோரி லால் ஜோஷி மற்றும் தாயின் பெயர் புஷ்பா ராணி ஜோஷி.
ஜெய்மி லோரென்டே
ஜெய்மி லோரென்டே லோபஸ் (Jaime Lorente López) (பிறப்பு: திசம்பர் 12, 1991) என்பவர் எசுப்பானிய நாட்டு நடிகர் ஆவார். இவர் நெற்ஃபிளிக்சு தொடர்களான மணி ஹெய்ஸ்ட் மற்றும் எலைட் போன்ற தொடர்களில் டேனியல் மற்றும் பெர்னாண்டோ "நானோ" ஆகிய கதாபாத்திரங்களில் நடித்ததன் மூலம் மிகவும் பிரபலமானவர்.
அனில் ஜோசி
அரசியல் வாழ்க்கை
பாஜக வேட்பாளராக 2007 ஆம் ஆண்டில் அமிர்தசரஸ் வடக்குத் தொகுதியின் தேர்தலில் திருப்திகரமான வெற்றியை அடைந்தார். 2012 இல் அவர் அமிர்தசரஸ் வடக்கிலிருந்து மீண்டும் தேர்ந்தெடுக்கப்பட்டார். தற்போது அவர் பஞ்சாப் அமைச்சரவையில் உள்ளாட்சி அமைப்புகள், மருத்துவ கல்வி மற்றும் ஆராய்ச்சி ஆகிய துறைகளின் அமைச்சராக இருக்கிறார்.
ஜெய்மி லோரென்டே
வாழ்க்கை
ஜெய்மி லோரென்டே 12 திசம்பர் 1991 ஆம் ஆண்டு முர்சியாவில் பிறந்தார். இவருக்கு ஜூலியா என்ற ஒரு மூத்த சகோதரி உண்டு. இவர் முர்சியாவில் உள்ள சுப்பீரியர் நாடகப் பள்ளியில் பயிற்சி பெற்றார்.
வெளி இணைப்புகள்
பகுப்பு:1991 பிறப்புகள் பகுப்பு:வாழும் நபர்கள் பகுப்பு:எசுப்பானிய திரைப்பட நடிகர்கள் பகுப்பு:எசுப்பானிய தொலைக்காட்சி நடிகர்கள்
அனில் ஜோசி
தனிப்பட்ட வாழ்க்கை
அவர் அக்டோபர் 7, 1992 இல் மோனிகா ஜோஷியை மணந்தார். இவருக்கு 2 மகன்கள் உள்ளனர்.
குறிப்புகள்
பகுப்பு:1964 பிறப்புகள் பகுப்பு:வாழும் நபர்கள்
சங்கார தாண்டவம்
சங்கார தாண்டவம் என்பது பன்னிரு தாண்டவங்களில் ஒன்றாகும்.
இது தொடர்ந்து நிகழுகின்ற மாற்றங்களை குறிக்கின்ற தாண்டவமாகும். இந்த தாண்டவத்திலிருந்து தரங்கிணி எனும் நாட்டிய வகை பிறந்தது. இந்த நடனத்தினை சிவபெருமான் திருநெல்வேலியில் ஆடுகிறார். இந்த நடனத்தை நுணுக்கம் என்றும் அழைக்கின்றனர்.
ஆதாரங்கள்
பகுப்பு:பன்னிரு தாண்டவங்கள்
அரக்கோணம் ஊராட்சி ஒன்றியம்
அரக்கோணம் ஊராட்சி ஒன்றியம் ,இந்தியாவின் தமிழ்நாட்டின்  இராணிப்பேட்டை மாவட்டத்தில்  உள்ள எட்டு   ஊராட்சி ஒன்றியங்களில்  ஒன்றாகும். அரக்கோணம் ஊராட்சி ஒன்றியம் இருபத்தி ஆறு ஊராட்சி மன்றங்களை கொண்டுள்ளது. அரக்கோணம் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம்  அரக்கோணத்தில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, அரக்கோணம் அரக்கோணம் ஊராட்சி ஒன்றியத்தின் மொத்த மக்கள் தொகை 78,938 ஆகும். அதில் பட்டியல் சமூக மக்களின் தொகை 25,816 ஆக உள்ளது. பட்டியல் பழங்குடி மக்களின் தொகை 1,812 ஆக உள்ளது.
ஊராட்சி மன்றங்கள்
அரக்கோணம் ஊராட்சி ஒன்றியத்தில் உள்ள 26 கிராம ஊராட்சி மன்றங்களின் விவரம்;
மேற்கோள்கள்
பகுப்பு:இராணிப்பேட்டை மாவட்ட ஊராட்சி ஒன்றியங்கள்
கேலோபெர்டிக்சு
வகைப்பாட்டியல்
கேலோபெர்டிக்சு பேரினமானது 1845ஆம் ஆண்டில் ஆங்கில விலங்கியல் வல்லுநரான எட்வர்ட் ப்ளைத் என்பவரால் சிவப்பு சுண்டங்கோழி என்ற ஒற்றை சிற்றினத்துடன் அறிமுகப்படுத்தப்பட்டது. எனவே இது மாதிரி இனமாகும். பேரினப் பெயர் இலத்தீன் வார்த்தையான கேலசு "பண்ணைச் சேவல்" என்பதற்கான பெர்டிக்சுடன் "பார்ட்ரிட்ஜ்" என்று பொருள்படும்.
கேலோபெர்டிக்சு பேரினமானது பாலிபிளெக்ட்ரான் பேரினத்தின் சகோதர குழுவாகும். இவை ஒன்றாக ஹேமடார்டிக்சின் சகோதர இனக்குழுவினை உருவாக்குகின்றன.
சிற்றினங்கள்
கேலோபெர்டிக்சு பேரினமானது மூன்று சிற்றினங்களைக் கொண்டுள்ளது. அவை:
மேற்கோள்கள்
பகுப்பு:பறவைப் பேரினங்கள் பகுப்பு:இந்தியப் பறவைகள் பகுப்பு:சுண்டங்கோழிகள்
3000 மீட்டர்கள் பலதடை ஓட்டம்
3000 மீட்டர்கள் பலதடை ஓட்டம் (3000 metres steeplechase) தடகள விளையாட்டில் பலதடை ஓட்டத்தில் மிகவும் வழமையான தொலைவாகும். இது 3000 மீட்டர்கள் தொலைவிற்குப் பல தடைகளைத் தாண்டிச் செல்லும் ஓட்டப்பந்தயமாகும். இதன் பெயர் குதிரைகளுக்கான ஸ்டீபிள்சேசை அடுத்து ஆங்கிலத்தில் இது ஸ்டீபிள்சேஸ் எனப்படுகின்றது.